סכין של משמשי עבודת כוכבים, חדש או ישן, שאין בו משום גיעולי עבודת כוכבים – מותר לשחוט בו בהמה בריאה, מפני שהוא מקלקל. ואסור לשחוט בו מסוכנת מפני שהוא מתקן. סכין של גוי שהשחיזו ברחיים שלו <i>(עיין לקמן סוף סימן קכ"א)</i>, או אם היה יפה שאין בו פגימות: ונעצו בקרקע קשה עשר פעמים ואח"כ שחט בו – מותר. ואם שחט בו בלא שום הכשר – מדיח בית השחיטה. ואם קלף – הרי זה משובח. ועל כן יש לקלפו <i>(רוב הפוסקים). הגה: ובמקום הדחק שאין לו סכין אחרת – מותר לשחוט בו כהאי גוונא לכתחילה. אבל לא ישחוט על מנת לקלוף אחר כך (טור בשם הרא"ש ורבינו ירוחם).</i>